Case ID: 1098460
Sentence 1: İşin halları: Məhkəmənin hökmünə görə Məhkum Azərbaycan Respublikası Cinayət Məcəlləsinin 162-1.1 və 213.1-ci maddələri ilə təqsirləndirilərək məhkəməyə verilmişdir ona görə ki, o, Azərbaycan Respublikası Vergilər Nazirliyinin 09 saylı Ərazi Vergilər İdarəsində vergi ödəyicisi kimi qeydiyyata alınmaqla sahibkarlıq fəaliyyətini həyata keçirdiyi Bakı şəhəri, Sabunçu rayonu, Zabrat qəsəbəsi, Zabrat-2 ünvanında yerləşən mağazada işəgötürən kimi Azərbaycan Respublikasınm Əmək Məcəlləsinin 3-cü maddəsinin 3-cü bəndində (İşəgötürən-tam fəaliyyət qabiliyyətli olub işçilərlə əmək müqaviləsi (kontrakt) bağlamaq, ona xitam vermək, yaxud onun şərtlərini dəyişdirmək hüququna malik mülkiyyətçi və ya onun təyin (müvəkkil) etdiyi müəssisənin rəhbəri, səlahiyyətli orqanı, habelə fiziki şəxs) göstərilən tələbləri pozmaqla Azerbaycan Respublikasının Əmək Məcəlləsində nəzərdə tutulmuş qaydada əmək müqaviləsi (kontraktı) hüquqi qüvvəyə minmədən xeyli sayda, yəni-12 nəfər işçini müxtəlif işlərin (xidmətlərin) yerinə yetirilməsinə cəlb etmiş, həmçinin vergiləri dövlət büdcəsinə ödeməkdən yayınmaq məqsədilə sahibkarlıq fəaliyyəti üzrə nəzərdə tutulmuş funksiyaları özü yerinə yetirmiş, maliyyə-təsərrüfat fəaliyyətinin uçotunun aparılması vəzifəsini öz üzərinə götürmüş, sahibkarlıq fəaliyyəti ilə məşğul olaraq vergilərin hesablanması və dövlət büdcəsinə ödənilməsi vəzifəsini nəzərdə tutan əməliyyatlar apararaq rəsmiləşdirmiş və bununla əlaqədar vergi ödəyicisi kimi məsuliyyət daşıyaraq müvafiq vergilərin ödənilməsinin təmin edilməsinə cavabdeh olduğu halda, Azərbaycan Respublikası Vergi Məcəlləsinin 16.1.1, 16.1.4, 53.1, 72, 77.3, 78.1, 96, 98, 150, 153, 159, 161, 177 və 180-cı maddələrinin tələblərini pozaraq qeydiyyatda olduğu vergi orqanına bəyannamə təqdim etməməklə və təqdim etdiyi bəyannamələrə təhrif olunmuş məlumatlar daxil etməklə, ümumilikdə xeyli miqdar təşkil edən 83.590,22 manat məbləğində vergiləri dövlət büdcəsinə ödəməkdən yayınmışdır.